አሜሪካ “ C-130 ” የተባለ ወታደራዊ አውሮፕላን ለኢትዮጵያ አበርከተች
የአሜሪካ መንግስት “C-130” የተባለ ወታደራዊ አውሮፕላን ለኢትዮጵያ አየር ኃይል አበረከተ።አውሮፕላኑ ግንቦት 29 በቢሾፍቱ ከተማ ለኢትዮጵያ አየር ሀይል መበርከቱን በኢትዮጵያ የአሜሪካ ኢምባሲ ለዋልታ በላከው መግለጫ አመልክቷል።በወታደራዊ አውሮፕላኑ ርክክብ ላይም የአሜሪካ መንግስትን በመወከል በኢትዮጵያ የአሜሪካ አምባሳደር ማይክል ራይነር እንዲሁም በኢትዮጵያ በኩል የኢትዮጵያ አየር ሀይል አዛዥ ጄነራል አህመድ መሃመድ ተገኝተዋል።በርክክቡ ወቅት “ሲ-130” የተባለው ወታደራዊ አውሮፕላን ኢትዮጵያ በቀጠናው ሰላምን ለማስከበር የምታደርገውን ጥረት የሚያግዝ መሆኑ ተገልጿል።በተለይም ኢትዮጵያ በጦርነት ምክንያት ለተጎዱ ንጹሃን ሰዎች አስፈላጊ የሆኑ ሰብአዊ ድጋፎችን በፍጥነት እንድታደርስ እና በግጭት አካባቢ የሚኖሩ የንጹሃን ዜጎችን ህይወት ለመጠበቅ የምትሰራውን ስራ የሚደግፍ ነው።